The Fabulous Baker Boys

The Fabulous Baker Boys er en amerikansk romantisk dramafilm fra 1989 regissert av Steve Kloves. Filmen handler om to pianospillende brødre som ansetter en sangerinne for å utvide sitt utslitte musikkrepertoar. Det oppstår en romanse mellom henne og en  av brødrene, noe som vanskeliggjøre arbeidsforholdene innad i gruppen. Det blir etterhvert klart at hennes talent er større enn brødrenes. Hovedrollene spilles av Jeff Bridges, Beau Bridges og Michelle Pfeiffer.

Filmen ble godt mottatt av anmelderne, men ble ingen publikumssuksess.

 Handling 
Jack og Frank Baker er to pianospillende brødre som spiller i barer, og er i ferd med å gro fast i sitt nokså utslitte musikkrepertoar. De innser etterhvert at de trenger nye ideer og en forfriskning for å kunne beholde publikum og oppdragsgivere. De bestemmer seg derfor for å ansette en sangerinne, og det ender opp med at den sexy sangeren Susie slutter seg til dem. Forholdet dem imellom blir imidlertid ikke av det enkle slaget. De to brødrene er ganske forskjellige: Jack er kynisk og livstrett, mens hans bror er den stødige familiemannen og optimisten av de to. Problemene blir enda større når romantikken kommer inn i bildet. De topper seg etter at Susie og Jack opptrer alene på en nyttårsforestilling som Frank er nødt til å reise hjem fra, og de innleder et turbulent forhold.

 Om filmen 

 Popularitet og økonomi 
The Fabulous Baker Boys ble ingen stor kinosuksess i USA, hvor den kun innbrakte $18,4 millioner. Den havnet på 58. plass over de mest innbringende filmene i 1989. Til tross for skuffende besøkstall på kino fikk den stor suksess på VHS.

Produksjonskostnadene var på rundt $13 millioner.

 Anmelderne 
Filmen ble meget godt mottatt av anmelderne, noe som gjenspeiles i at den har fått så mye som 96 % på Rotten Tomatoes. Den amerikanske filmkritikeren Roger Ebert ga den 3,5 av 4 stjerner,Ebert, Roger (1989)  «And Pfeiffer quite simply has one of the roles of a lifetime, as the high-priced call girl who wants to become a low-priced lounge singer». mens Leonard Maltin ga den 2,5 av 4 stjerner.

Også de norske kritikerne gav den god mottakelse.

 Priser 
Filmen ble tildelt en rekke priser. Blant annet en Golden Globe (Pfeiffer), to National Board of Review (Pfeiffer og Top Ten), en Grammy (Dave Grusin), tre priser fra National Society of Film Critics (Pfeiffer, Beau Bridges og Ballhaus) og en BAFTA (for beste lyd). Det kan også nevnes at den ble nominert til tre Oscar. 

 Rollebesetning 
 Jeff Bridges : Jack Baker
 Beau Bridges : Frank Baker
 Michelle Pfeiffer : Susie Diamond
 Ellie Raab : Nina
 Xander Berkeley : Lloyd
 Dakin Matthews : Charlie
 Ken Lerner : Ray
 Albert Hall : Henry
 Jennifer Tilly : Monica Moran/Blanche

 Referanser 

 Eksterne lenker 


Kategori:Romantiske dramafilmer fra USA
Kategori:Musikkfilmer fra USA
Kategori:Filmer fra 1989
Kategori:Engelskspråklige filmer
Kategori:Filmer lagt til Seattle